नई दिल्ली: कैब प्रोवाइडर कंपनी ओला (OLA) शटल सेवा बंद करने का फैसला लिया है. ओला ने राष्ट्रीय राजधानी क्षेत्र दिल्ली, मुंबई, कोलकाता, चेन्नई और हैदराबाद में बस सेवा तीन फरवरी से समाप्त कर दी. मामले से जुड़े लोगों का कहना है कि ‘कैब’ और ऑटो से जाने वालों की संख्या में वृद्धि को देखते हुए यह कदम उठाया गया है. इसका कारण इन सेवाओं का सस्ता होना है. इससे शटल की सेवा लेने वालों की संख्या पर असर पड़ा. ओला की शटल सेवा का लाभ ज्यादातर उपनगरीय इलाके लोग करते हैं. उदारहण के तौर पर दिल्ली से ज्यादा नोएडा, गाजियाबाद, गुरुग्राम आदि उन शहरों में शटल सेवा का ज्यादा प्रयोग होता है जो महानगरों के इई-गिर्द बसे हैं. दरअसल, उपनगरों के दूर-दराज की सोसाइटी में बसे लोग ओला की शटल सेवा के जरिए ही जॉब पर आते-जाते हैं.